

JELGAVAS VALSTSPILSĒTAS PAŠVALDĪBAS

**JELGAVAS MĀKSLAS SKOLA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Reģ. Nr. 2870902360; Mazajā ceļā 2, Jelgavā, LV–3001; tālrunis 63023768, 63080181,

e-pasts: makslas@izglitiba.jelgava.lv

IEKŠĒJIE NOTEIKUMI

Jelgavā

04.06.2024. APSTIPRINĀTS

 Ar Jelgavas Mākslas skolas direktores

 04.06.2024. rīkojumu Nr. 1-10/36-pd

**Izglītojamo mācību sniegumu vērtēšanas kritēriji un pārcelšanas nākamajā klasē un atskaitīšanas kārtība**

*Izdoti saskaņā ar Valsts pārvaldes likuma 72. panta pirmās daļas otro punktu,*

*Ministru kabineta 2023. gada 19. decembra noteikumiem Nr. 762*

*“Noteikumi par valsts profesionālās ievirzes izglītības standartu mākslu jomā”*

**I. Vispārīgie jautājumi**

1. Noteikumi “Izglītojamo mācību sniegumu vērtēšanas kritēriji un pārcelšanas nākamajā klasē un atskaitīšanas kārtība” (turpmāk – noteikumi) nosaka Jelgavas valstspilsētas pašvaldības profesionālās ievirzes un interešu izglītības iestādes “Jelgavas Mākslas skola” (turpmāk tekstā – izglītības iestāde) izglītojamo mācību sniegumu – zināšanu un prasmju vērtēšanas kritērijus, formas un kārtību, izglītojamo pārcelšanu nākamajā klasē un izglītojamo atskaitīšanu profesionālās ievirzes izglītības programmās „Vizuāli plastiskā māksla” (kods 20V211011 un 30V211011).
2. Vērtēšana ir mācību procesa sastāvdaļa, tāpēc veicama visā mācību laikā saskaņā ar izglītības iestādes mācību darba grafiku, ievērojot pamatprincipus, izvēloties piemērotāko vērtējuma veidu, pārbaudes formas un izstrādājot vērtēšanas kritērijus atbilstoši izglītības programmai un mācību priekšmetu programmām.
3. Noteikumi ir saistoši izglītības iestādes administrācijai, pedagogiem un izglītojamajiem.

**II. Vērtēšanas mērķis, uzdevumi un pamatprincipi**

4. Izglītojamā mācību sasniegumu vērtēšanas mērķis ir sekmēt katra izglītojamā profesionālās ievirzes izglītības nepieciešamo zināšanu, prasmju un iemaņu apguvi, veicot objektīvu, profesionālu uzvienlīdzībaspamatiem balstītu izglītojamā mācību sasniegumu raksturojumu.

5. Izglītojamo mācību sasniegumu vērtēšanas uzdevumi ir:

5.1. sekmēt izglītojamo atbildību par sasniedzamo rezultātu mācību procesā;

5.2. motivēt izglītojamos pilnveidot savus mācību sasniegumus, veicot pašvērtējumu;

5.3. pēc vajadzības veikt mācību procesa korekciju izglītojamo mācību sasniegumu uzlabošanai;

5.4. veicināt sadarbību starp pedagogu, izglītojamo un vecākiem.

6. Izglītojamie un viņu vecāki vai likumiskie pārstāvji informāciju par izglītojamā zināšanu, prasmju un iemaņu apguves vērtējumu saņem skolvadības sistēmas “E-klase” e-žurnālā (turpmāk – e-žurnāls). Izglītības iestādes vadībai ir pienākums nodrošināt visus izglītības procesā iesaistītos dalībniekus ar skaidru, pieejamu, atklātu un savlaicīgu informāciju par izglītojamo zināšanu un prasmju vērtēšanu.

7.Izglītojamo mācību sniegumu vērtēšana pamatprincipi ir šādi:

7.1. *atklātības un skaidrības princips* – plānotie sasniedzamie rezultāti un mācību snieguma vērtēšanas kritēriji izglītojamajiem ir zināmi un saprotami;

7.2. *praktiskuma princips* – tiek vērtētas prasmes to praktiskā demonstrācijā;

7.3. *metodiskās daudzveidības princips* – mācību snieguma vērtēšanai izmanto dažādus vērtēšanas veidus, formas un metodiskos paņēmienus;

7.4. *objektivitātes princips* – mācību snieguma vērtējums atspoguļo izglītojamā sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā), ikviena audzēkņa sniegumam piemērojot līdzvērtīgus nosacījumus;

7.5. *vērtēšanas regularitātes princips* – mācību snieguma rezultātu regulāra vērtēšana, lai pārliecinātos par izglītojamā iegūtajām zināšanām, prasmēm, iemaņām, mācību sniegumu attīstības dinamiku un pilnveidotu turpmāko izglītības procesu;

7.6. *vērtējuma obligātuma princips* – izglītojamajam nepieciešams iegūt vērtējumu visos attiecīgās izglītības programmas mācību priekšmetos.

**III. Vērtēšanas pamatnosacījumi**

8.Mācību programma pedagogi, ievērojot attiecīgām mācību programma saturu un valsts profesionālās ievirzes izglītības standartu (turpmāk – standarts):

8.1. nosaka mācību sasniegumu vērtēšanas formas, metodiskos paņēmienus, pārbaudījumu apjomu;

8.2. nosaka pārbaudes darbu skaitu, obligāti veicamos pārbaudes darbus un minimālo vērtējumu skaitu semestra vērtējumu izlikšanai mācību priekšmetā;

8.3. izstrādā izglītojamo mācību sasniegumu vērtēšanas kritērijus, kas atbilst, mācību priekšmeta programmai un paredzētajiem sasniedzamajiem rezultātiem.

9.Pedagogi ievēro vienotus vērtēšanas nosacījumus un kritērijus viena mācību priekšmeta ietvaros. Vērtēšanas nosacījumus un kritērijus un saskaņo attiecīgā metodiskā komisija.

10. Izglītojamo sasniedzamo mācīšanās rezultātu apguves vērtēšanu iedala:

10.1. **pēc vērtēšanas veida:**

10.1.1. **Formatīvā vērtēšana** – nepārtraukta ikdienas mācību procesa sastāvdaļa, kas nodrošina izglītojamam un pedagogam atgriezenisko saiti par izglītojamā tā brīža sniegumu pret plānotajiem sasniedzamajiem mācīšanās rezultātiem:

* formatīvās vērtēšanas mērķis ir noteikt izglītojamā sniegumu mācīšanās laikā pret plānotajiem sasniedzamajiem rezultātiem, vērtējot ikdienas darbu, mājas darbus, diagnosticējošos uzdevumi – noklausīšanās, kontrolstunda u.c.;
* formatīvās vērtēšanas uzdevums – uzlabot mācīšanas un mācīšanās procesa kvalitāti, mācību procesā sniegt atbalstu audzēkņiem;
* formatīvo vērtējumu var izteikt rakstveidā – procentos, punktos, ieskatīts/neieskaitīts, aprakstoši un mutvārdos, skaidrojot audzēkņa mācību sniegumu, tā sasniegtos rezultātus, kā arī sniedzot atgriezenisko saiti;
* netiek pielietota 10 (desmit) ballu skala;
* formatīvie vērtējumi neietekmē izglītojamā snieguma summatīvos vērtējumus.

10.1.2. **Summatīvā vērtēšana –** nodrošina izglītojamā mācīšanās rezultātu novērtēšanu un dokumentēšanu mācīšanās posma noslēgumā:

* **summatīvās vērtēšanas mērķis** ir noteikt izglītojamā iegūtos sasniedzamos rezultātus mācīšanās posma noslēgumā (piemēram, mācību tēmas, mācību priekšmeta, semestra, mācību gada vai mācību priekšmeta daļas, ja tās īstenošana turpinās arī nākamajā gadā);
* summatīvās vērtēšanas uzdevums – izmērīt izglītojamā mācību procesa kvalitāti;
* ar summatīvo vērtējumu izsaka semestra noslēgumu;
* ar summatīvo vērtējumu izsaka mācību gada noslēgumu;
* ar summatīvo vērtējumu izsaka mācību priekšmeta gala vērtējumu, kas sakrīt ar gada vērtējumu mācību priekšmeta īstenošanas noslēgumā;
* summatīvo vērtējumu izsaka 10 (desmit) ballu skalā. Pietiekams un ieskaitīts vērtējums ir, ja izglītojamais ir ieguvis vismaz “4” (izpildījis vismaz 45 %) no sasniedzamajiem rezultātiem atbilstoši noteikumu 11. punktam.

10.2. **pēc vietas mācību procesā:**

10.2.1. **ievadvērtēšana** – novērošana, saruna, aptauja, uzdevumu risināšana u.c., kas sniedz informāciju pedagogam par izglītojamā sagatavotibas līmeni un nosaka turpmākā mācību procesa gaitu. Tiek izmantota formatīvā vērtēšana;

10.2.2. **diagnosticējošā vērtēšana** – sākotnējā rezultāta noteikšana mācību procesā un tēmas apguves uzsākšanai, lai pedagogs noteiktu turpmākos darbības mērķus un plānotā atbilstību izglītojamā sagatavotības līmenim. Tiek izmantota formatīvā vērtēšana;

10.2.3. **kārtējā vērtēšana** – notiek mācību procesa laikā. Tā ir mācību procesa operatīva un motivējoša atgriezeniskā saite. Līdztekus vērtēšanai notiek arī mācīšanās. Tiek izmantota formatīvā vērtēšana vai to vērtē ar atzīmi 10 ballu vērtēšanas skalā;

10.2.4. **robežvērtēšana** – notiek pēc lielākas tēmas vai kursa daļas apgūšanas. To veic, lai konstatētu izglītojamo mācību sasniegumu līmeni konkrēta mācību priekšmeta vai tēmas ietvaros. Mērķis – uzlabot zināšanas, prasmes; noskaidrot apgūtā mācību satura un sasniegto mācību mērķu savstarpējo atbilstību. To vērtē ar atzīmi 10 ballu vērtēšanas skalā;

10.2.5. **noslēguma vērtēšana** – notiek mācību tēmas, mācību priekšmeta, semestra noslēgumā, lai noteiktu izglītojamo zināšanu un prasmju apguves līmeni, tā parāda, kā īstenotas mācību priekšmeta standarta un mācību priekšmeta programmas prasības. To vērtē ar atzīmi 10 ballu vērtējuma skalā.

11. Mācību priekšmetu vērtēšanas skala:

|  |  |  |  |
| --- | --- | --- | --- |
| **Apguves līmenis** | **10** **ballu sistēma** | **Satura apguve procentos (sasniedzamais rezultāts)** | **Skaidrojums** |
| **Augsts apguves līmenis** (padziļināti apgūts) | 10(izcili) | 97 – 100% | Augsts zināšanu un prasmju līmenis, kas pārsniedz mācību priekšmeta programmas prasības. Radoša pieeja. Parāda izcilu sniegumu tehnikās un kompozīcijā. |
| 9(teicami) | 92 – 96% | Pilnībā apgūtas mācību priekšmeta programmas prasības un iegūta prasme patstāvīgi un radoši pielietot iegūtās zināšanas. Augsti attīstītas domāšanas un intelektuāla darba prasmes, strauji progresējot veic mācību uzdevumus. |
| **Optimāls apguves līmenis**(apgūts) | 8(Ļoti labi) | 84 – 91% | Pilnībā apgūtas mācību priekšmeta programmas prasības, taču reizēm trūkst prasmes patstāvīgi un radoši pielietot iegūtās zināšanas. Izglītojamais ar izpratni var reproducēt mācību materiālu un saskata likumsakarības. |
| 7(labi) | 76 – 83% | Apgūtas mācību priekšmeta programmas prasības, taču konstatējami atsevišķi trūkumi to patstāvīgā realizēšanā un pielietošanā. Izglītojamais prot zināšanas un prasmes izmantot pēc parauga vai pazīstamās situācijas, uzdoto veic apzinīgi. |
| 6(gandrīz labi) | 68 – 75% | Apgūtas mācību priekšmeta programmas prasības, taču patstāvīgais zināšanu un prasmju līmenis atsevišķās jomās ir nepietiekošs un nepārliecinošs. |
| **Vidējs apguves līmenis** (daļēji apgūts) | 5(viduvēji) | 60 – 67% | Apgūtas mācību priekšmeta programmas prasības, taču patstāvīgais zināšanās un prasmēs un daudz trūkumu un nepilnību. Izglītojamais zina pamatjēdzienus un likumus. |
| **Zems apguves līmenis**(daļēji apgūts, neapgūts) | 4(gandrīz viduvēji) | 45 – 59% | Gandrīz apgūtas mācību priekšmeta programmas prasības, taču zināšanu un prasmju līmenis daudzās jomās ir nepietiekošs, ievērojami trūkumi. Izglītojamais uzdevumu veic bez intereses. |
| 3(vāji) | 30 – 44% | Mācību priekšmeta programmas zināšanas un iemaņas apgūtas virspusēji, vājš prasmju līmenis. Izglītojamais pieļauj daudz kļūdu, neizpilda skolotāja norādījumus. |
| 2(ļoti vāji) | 15 – 29% | Apgūtas atsevišķas mācību priekšmeta programmas zināšanas, prasmes un iemaņas, taču nav spēju tās praktiski pielietot. Nav intereses par mācībām. |
| 1(ļoti, ļoti vāji) | 1 – 14% | Absolūts mācību priekšmeta programmas zināšanu un prasmju trūkums, nav veikti pedagoga definētie uzdevumi. Nav izpratnes par mācību priekšmeta būtību. |

12. Izglītojamo zināšanu un prasmju vērtēšanas formas un metodes, kuras konkrēti nosaka katra mācību priekšmeta programma, brīvi izvēlas pedagogs, atbilstoši konkrētai situācijai mācību procesā.

13. Ar katra mācību priekšmeta satura apjomu, pārbaudes veidu, formām un zināšanu, prasmju vērtējuma kritērijiem izglītojamos iepazīstina mācību priekšmeta pedagogs mācību semestra sākumā un var atkārtoti informēt pirms katra veicamā uzdevuma.

14. Summatīvo vērtējumu par mācību sniegumu jāsaņem visiem izglītojamiem. Pirms mācību uzdevuma vai pārbaudījuma, kurš tiks vērtēts ar summatīvo vērtējumu, pedagogs iepazīstina izglītojamos ar summatīvo vērtējumu izlikšanas principiem un kritērijiem.

15. Pedagogs e-žurnālā pēc katras stundas vai dienas beigās ieraksta ziņas par izglītojamo kavējumiem, stundu tēmu sasniedzamos rezultātus, kā arī ieraksta mājas darbu uzdevumus un vērtējumu, ja tāds paredzēts. Informācija e-žurnālā ievadāma dienā, kad notikusi mācību stunda.

16. Mācību sniegumu pārbaudījumu veidi ar summatīvo vērtējumu:

|  |  |  |  |
| --- | --- | --- | --- |
| **Pārbaudījuma veids** | **Mācību priekšmeti** | **Vērtējuma biežums** | **Vērtētājs** |
| Mācību uzdevums vai pārbaudījums tēmas noslēgumā (piemēram, pārbaudes darbs, radošais darbs) | Nosaka izglītības iestāde (mācību priekšmeta programma | Pēc nepieciešamības | Pedagogs |
| Pedagogs vai vērtēšanas komisija  |
| Darbu mape/portfolio/ prezentācija |
| Starpskate  | Pedagogs vai vērtēšanas komisija  |
| Skate | Katra semestra noslēgumā |
| Noslēguma pārbaudes darbs  | Pamata mācību priekšmeti (izņemot “Plenērs” un Izvēles mācību priekšmeti) | Mācību priekšmeta īstenošanas noslēgumā | Pedagogs vai vērtēšanas komisija  |
| Noslēguma darbs  | Noslēguma darbs | Izglītības programmas noslēgumā | Vērtēšanas komisija  |

17. Mācību priekšmeta pedagogs, saskaņā ar ieskaites, skates, eksāmenu protokolu, vērtējumu ballēs fiksē e-žurnālā.

18. Ja izglītojamais attaisnojošu iemeslu dēļ nav veicis darbu, kas ir vērtēts ar summatīvo vērtējumu, izglītības iestāde var noteikt termiņu un nosacījumus šī darba izpildei.

19. Summatīvā vērtējuma biežumu izglītības iestāde nosaka atbilstoši attiecīgā mācību priekšmeta stundu skaitam semestrī, ievērojot standartā noteiktos izglītības programmu obligātā satura sasniedzamos rezultātus. Katrā mācību priekšmetā nosaka summatīvi vērtējamos mācību uzdevumus un pārbaudījumus mācību gada laikā katra mācību posma noslēgumā, t.sk. tēmas noslēgumā, un tos novērtē ar atbilstošu apguves līmeni. Minimālais e-žurnālā atspoguļotais vērtēto darbu skaits attiecīgajā mācību priekšmetā semestrī ir 3-4 vērtējumi.

20. Izglītojamā papildus radošais darbs, gatavojoties dalībai konkursos, projektos, izstādēs var tikt novērtēts summatīvi atbilstoši Izglītības iestādes izstrādātajiem vērtēšanas kritērijiem.

21. Par izglītojamo saņemto ārējo vērtējumu (piemēram, iegūto vietu konkursā) netiek piešķirts summatīvais vērtējums. Konkursa ietvaros noteiktais uzdevums/izstāde ietverams mācību procesā un vērtējums kā ikdienas mācību papildus sasniegumi ar summatīvo vērtējumu.

22. Izglītības iestādei ir tiesības lietot apzīmējumu „nv” (nav vērtējuma), ja pedagogam nav iespējams novērtēt izglītojamā mācību sniegumu. Apzīmējums “nv” nav pielīdzināms vērtējumam.

23. Izglītojamajam, saņemot “nv” kādā no mācību priekšmetiem, tekošā semestra laikā jāiegūst vērtējums 10 (desmit) ballu skalā.

24. Labotos vērtējumus ievada e-žurnālā iepriekšējo (nepietiekamo “1–3/5” vai “nv/5”) vērtējumu vietā (labots pēc būtības).

25. Ar apzīmējumiem „i” (ieskaitīts) un „ni” (neieskaitīts) izsaka mācību snieguma vērtējumu, novērtējot izglītojamā iesaisti mācību procesā vai paveiktā apjomu atbilstoši izvirzītajiem mērķiem.

26. Mācību priekšmetā “Plenērs” semestra un gada vērtējumu galvenokārt vērtē 10 ballu skalā un tikai atsevišķos gadījumos var vērtēt ar „i” (ieskaitīts) un „ni” (neieskaitīts).

27. Vērtējumu semestrī katrā mācību priekšmetā izsaka, ņemot vērā visus summatīvos vērtējumus semestra ietvaros attiecīgajā mācību priekšmetā.

28. Mācību priekšmetos izglītojamo zināšanu un prasmju sasniegumus novērtē pedagogs ņemot vērā, ka:

28.1. semestra vērtējums ir vidējā atzīme, kas atspoguļo šajā laika periodā iegūtās atzīmes par mācību stundu darbu, starpskatēs iegūtos vērtējumus;

* 1. gada vērtējums ir vidējais aritmētiskais no divu semestru vērtējuma. Ja aprēķinot, gada vidējais aritmētiskais sanāk ar 5 aiz komata, 2 semestra vērtējums uzskatāms par nozīmīgāku.
1. Ja mācību gada noslēgumā mācību priekšmetā paredzēts noslēguma pārbaudījums, tad, izsakot mācību gada noslēguma vērtējumu, to ņem vērā. Ja izglītojamais veselības stāvokļa dēļ nespēj kārtot noslēguma pārbaudījumu, gala vērtējumu izliek ņemot vērā abu semestru vērtējumus.
2. Mācību snieguma vērtējumu var apstrīdēt mācīšanās posma noslēgumā, piemēram, mācību gada, izglītības programmas noslēgumā, ja tas tieši ietekmē izglītojamā tiesības un intereses.
3. Pedagogs var nodrošināt papildu iespējas izglītojamajam demonstrēt sasniegumu, ja pedagogam nav bijusi iespēja objektīvi novērtēt izglītojamā sniegumu pret konkrētiem sasniedzamajiem rezultātiem, vai, ja mācību gada noslēgumā vērtējams izšķiras vienas balles robežās, vai izglītojamais ir izteicis vēlēšanos uzlabot vērtējumu.
4. Semestra un mācību gada noslēgumā izglītojamie saņem sekmju izrakstu.

33. Par augstiem sasniegumiem mācībās izglītojamos var motivēt, izglītojamos apbalvojot ar diplomiem, goda rakstiem un atzinības rakstiem, publicējot informāciju par izglītojamo mācību sasniegumiem izglītības iestādes tīmekļa vietnē sadaļā ,,SASNIEGUMI" un izglītības iestādes informatīvajā stendā ,,IEVĒRĪBAI’’. Saskaņā ar izglītības iestādes Metodiskai padomes lēmumu, izvērtējot izglītojamo mācību sasniegumu kvalitāti, izglītības iestāde apbalvo izglītojamos 2 reizes gadā – Ziemassvētkos un mācību gada nobeigumā:

33.1.„Izcilība” – ja visos mācību priekšmetos semestru noslēgumos un gadā ir vērtējumi 9 (teicami ) un 10 (izcili), apbalvojot ar izglītības iestādes apbalvojumu ,,Mazais alnītis”;

33.2.„Ļoti labi” un “teicami” –ja visos mācību priekšmetos semestru un gada beigās ir vērtējumi 8 (ļoti labi), 9 (teicami ) un 10 (izcili);

34. Izglītības iestāde, izglītojamos (t.sk. izglītojamos vecākus), kuri guvuši atzīstamus panākumus olimpiādēs, konkursos, sacensībās u.c., var virzīti apbalvošanai Jelgavas valstspilsēta pašvaldības līmenī (naudas balvas, ekskursijas, pieņemšanas u.c.).

**IV. Izglītojamā pārcelšana nākamajā klasē, pēcpārbaudījumu noteikšana un atskaitīšana**

35. Izglītojamos, kuri mācību gada sākumā divu nedēļu laikā bez attaisnojoša iemesla neierodas uz nodarbībām, ar direktora rīkojumu var atskaitīt no izglītības iestādes.

36. Profesionālās ievirzes izglītības programmā izglītojamo ar izglītības iestādes vadītāja rīkojumu pārceļ profesionālās ievirzes izglītības programmas nākamajā klasē vai grupā, ja izglītojamais izpildījis valsts profesionālās ievirzes izglītības standartā un profesionālās ievirzes izglītības programmā noteiktās prasības un mācību gada noslēgumā vai pēcpārbaudījumā visos mācību priekšmetos saņēmis vērtējumu, kas nav zemāks par četrām ballēm.

37.  Papildu mācību pasākumi un pēcpārbaudījumi pēc mācību gada noslēguma ar izglītības iestādes vadītāja rīkojumu nosakāmi izglītojamam, kuru nav iespējams pārcelt nākamajā klasē.

38.  Papildu mācību pasākumus un pēcpārbaudījumus mācību priekšmetos, kuros izglītojamā mācību snieguma vērtējums ir bijis zemāks par četrām ballēm vai vērtējums nav saņemts, organizē šādā kārtībā:

38.1. ar vadītāja rīkojumu nosaka papildu pasākumus atbilstoši mācību stundu skaitam nedēļā attiecīgajā mācību priekšmetā, kā arī pēcpārbaudījuma laiku. Papildu mācību pasākumi un pēcpārbaudījumi ir īstenojami saskaņā ar izglītības iestādes vadītāja noteikto grafiku, nepārsniedzot trīs nedēļas, bet ne ilgāk kā līdz attiecīgā gada 25. augustam;

38.2. izglītības iestāde par papildu mācību pasākumiem, pēcpārbaudījumiem un to norises termiņiem informē nepilngadīgā izglītojamā likumisko pārstāvi, pilngadīgu izglītojamo vai atbildīgo amatpersonu.

38.3. ja izglītojamais nav nokārtojis pēcpārbaudījumus līdz 25. augustam, ar direktora rīkojumu izglītojamo atskaita no Izglītības iestādes, paziņojot izglītojamam un izglītojamā vecākiem vai likumiskajiem pārstāvjiem.

39. Pēcpārbaudījuma vērtējumu noformē pēcpārbaudījuma protokola veidā. Izglītojamā mācību priekšmeta pēcpārbaudījumā iegūto vērtējumu pielīdzina mācību gada vērtējumam attiecīgajā mācību priekšmetā. Izglītības iestādes vadītājs izdod rīkojumu par tā izglītojamā pārcelšanu nākamajā klasē vai atskaitīšanu no minētās izglītības programmas apguves, kurš kārtojis pēcpārbaudījumu

40. Ja izglītojamā zināšanu un prasmju līmenis, izvērtējot mācību rezultātus, pārsniedz mācību priekšmeta programmā paredzēto, izglītojamais var tikt pārcelts augstākā klasē mācību gada vidū ar Metodiskās komisijas vadītāja/pedagoga rekomendāciju.

41. Izglītojamo, kurš bez attaisnojoša iemesla sistemātiski, neapmeklē nodarbības un neievēro iekšējās kārtības noteikumus, no izglītības iestādes var atskaitīt mācību gada laikā, par to informējot izglītojamā vecākus vai likumiskos pārstāvjus.

42. 7.klases izglītojamie, kuri neattaisnojošu iemeslu dēļ nav nokārtojuši semestra laikā noteiktos summatīvo vērtējumu pārbaudījumus vai vērtējums ir zemāks par 4 ballēm (ieskaites, skates, pārbaudes darbus), pie noslēguma pārbaudījuma netiek pielaists.

43. Izglītojamo var atskaitīt ar direktora rīkojumu, ja papildus termiņa laikā (2 kalendārās nedēļas no II semestra sākuma datuma) izglītojamais nav nokārtojis I semestra pēcpārbaudījumu vai vērtējums ir zemāks par 4 ballēm.

44. Ja izglītojamā mācību snieguma vērtējums mācību priekšmetā gadā ir bijis zemāks par 4 (četrām) ballēm vai vērtējums nav saņemts, izglītojamo nav iespējams pārcelt nākamajā klasē.

45. Latvijas Republikas Apliecību par profesionālās ievirzes izglītības apguvi un tās neatņemamu pielikumu – sekmju izrakstu izsniedz izglītojamajam, kurš:

45.1. apguvis profesionālās ievirzes izglītības programmu un ieguvuši nepieciešamo zināšanu un prasmju novērtējumu, nokārtojuši mācību programmā paredzētos mācību pārbaudījumus un noslēguma darbus, saņemot summatīvo vērtējumu ne mazāku par 4 ballēm;

45.2. turpinājis mācības papildu vienu gadu profesionālās ievirzes izglītības programmas 8. klasē mākslā, saņemot apliecību par profesionālās ievirzes programmas apguvi pēc papildu viena gada apmācības.

46. Izglītojamais kurš nav apguvis profesionālās ievirzes izglītības programmu un nav ieguvis nepieciešamo zināšanu un prasmju novērtējumu, nav nokārtojis mācību programmā paredzētos mācību pārbaudījumus un noslēguma darbus, saņēmis zemāku summatīvo vērtējumu par 4 ballēm- nesaņem apliecību par profesionālās ievirzes izglītību. Izglītojamais pēc pieprasījuma var saņemt Izglītības iestādes izziņu ar sekmju izrakstu;

47. Izglītojamos, kuri saņēmuši apliecību par profesionālās ievirzes izglītības apguvi atskaita no izglītojamo skaita ar direktora rīkojumu (VIIS sistēmā).

48. Izglītojamo, pamatojoties uz vecāku vai likumisko pārstāvju iesniegumu, kurā norādīts iemesls, no izglītības iestādes var atskaitīt ar direktora rīkojumu bez pedagoģiskās padomes lēmuma.

**V. Noslēguma jautājumi**

49. Ar noteikumiem izglītojamos iepazīstina pēc to stāšanās spēkā katra mācību gada sākumā. Atkārtoti ar šiem noteikumiem izglītojamie un vecāki vai likumiskie pārstāvji var iepazīties izglītības iestādes tīmekļa vietnē.

50. Noteikumi stājas spēkā ar 2024. gada 1. septembri.

51. Atzīt par spēku zaudējušiem 2024. gada 31. janvāra apstiprinātos ,, Mācību sasniegumu vērtēšanas noteikumus’’.

 Jelgavas Mākslas skolas direktore Anda Stankeviča